कार्यक्रम का शुभारम्भ दातागंज के युवा चेयरमैन राजीव कुमार गुप्ता ने स्वामी विवेकानन्द के चित्र पर माल्यार्पण कर किया। उन्होंने जल, प्रकृति और स्वच्छता पर सराहनीय विचार व्यक्त किये, जिससे उपस्थित लोगों में उत्साह का संचार हो गया, इस अवसर पर दातागंज के एबीआरसी फरहत हुसैन ने युवाओं को जल संरक्षण और पौधारोपण के बारे में जानकारी दी। एबीआरसी मुकेश कमल ने कहा देश में युवाओं की भूमिका हर अच्छे कार्य में होनी चाहिए। युवाओं को स्वच्छता अभियान में बढ़-चढ़ कर भाग लेना चाहिए। दातागंज के तहसीलदार रनवीर सिंह ने कहा कि लोगों को साफ-सफाई से रहना चाहिए व खुले में शौच नहीं जाना चाहिए। खण्ड विकास अधिकारी अशोक कुमार ने कहा लोगों में प्रेम की भावना होनी चाहिए, जहां प्रेम रहता है, वहां सारे गुण स्वतः आ जाते हैं। योगाचार्य महेन्द्र राठौर ने युवाओं को योग की जानकारी दी। उन्होंने युवा पीढ़ी से नियमित योग करने का आह्वान किया। बाल विकास परियोजना की सुपरवाईजर सुरभि सक्सेना ने कुपोषण एवं युवा सशक्तिकरण की जानकारी दी।